Osa-sairauspäiväraha ja kesäloma - Kysy Kelasta | Fråga FPA
Osa-sairauspäiväraha ja kesäloma
Liittynyt: 30 Maalis 2017, 09:16
Lukematon viesti Kirjoittaja Mandi » 30 Maalis 2017, 09:27
haen osasairauspäivärahaa työhönpaluun tukemiseksi. Mitä jos osasairauspäiväraha myönnetään ja jatkuu yli kesälomakauden? Miten kesäloman pitäminen vaikuttaa osasairauspäivärahaan ja tuleeko se ottaa huomioon hakemisessa?
Re: Osa-sairauspäiväraha ja kesäloma
Lukematon viesti Kirjoittaja ankajo » 30 Maalis 2017, 10:39
Hei! Kesälomasi siirtyy tulevaisuuteen eli silloin ei voi lomia pitää jos on osasairaspäivärahalla. Itsellä ainakin siirtyi talvilomat tulevaisuuteen.
Viestit:8293
Lukematon viesti Kirjoittaja Kela | sairausetuudet » 31 Maalis 2017, 09:16
Vuosilomaa on mahdollista pitää kesken osasairauspäivärahakauden. Sinun tulee neuvotella asiasta työnantajasi kanssa ja olisi hyvä, jos saisitte loma-ajan merkittyä jo osatyösopimukseen osasairauspäivärahaa haettaessa.
Jos osa-aikatyö keskeytyy tilapäisesti esimerkiksi vuosiloman vuoksi siten, että osa-aikatyö keskeytyksen jälkeen jatkuu sopimuksen mukaisesti, sopimuksen osapuolet eli sinä ja työnantajasi valitsette kahdesta menettelyvaihtoehdosta:
1.Teette osa-aikatyösopimuksen siten, että sopimus päättyy keskeytyksen (vuosiloma) ajaksi ja jatkuu sen jälkeen. Osasairauspäivärahan maksaminen lakkaa keskeytyksen ajaksi ja jatkuu uuden osa-aikatyösopimuksen mukaisesti.
2.Osa-aikatyösopimus pidetään voimassa keskeytyksen ajan. Osasairauspäivärahan maksaminen jatkuu keskeytyksen ajan sopimuksen mukaisesti ja suorituspäiväsi kuluvat.
On tietysti työpaikkakohtaista, halutaanko siellä vuosilomia pidettäväksi osasairauspäivärahakauden aikana, kuten ankajo tuossa viestissään otti kantaa. Asia sovitaan aina työnantajan ja työntekijän kesken. Mutta Kelan puolelta vuosilomien pitämiselle osasairauspäivärahakaudella ei ole varsinaista estettä.
Liittynyt: 07 Touko 2017, 21:23
Lukematon viesti Kirjoittaja Ope2 » 07 Touko 2017, 23:01
Onko osasairauspäivärahan myöntämisestä mahdollista saada jonkinlaista ennakkopäätöstä? Toimin opettajana aikuisopetuksessa, ja työnantajan pitää hankkia ajoissa sijainen. Osasairausaika on suunniteltu alkavaksi sairasloman jälkeen niin, että pitkä opetustauko ja kesäloma aiheuttaisivat n. 3 kuukauden katkoksen ja vasta osasairausajan alkaessa sijaisen hankkiminen on hankalaa. Voiko katkos olla yli 3 kk?
Lukematon viesti Kirjoittaja Kela | sairausetuudet » 09 Touko 2017, 09:31
Hei Ope2!
Osasairauspäivärahasta ei voi saada ns. ennakkopäätöstä. Toki osasairauspäivärahapäätös voidaan antaa ja monesti annetaankin tulevalle ajalle, jos lääkäri on laatinut B-lausunnon ko. ajalle sekä se, että hakemus ja sopimus työnantajan kanssa toimitetaan Kelaan.
Tuo kolmen kuukauden tauko sairausloman ja osasairauspäivärahajakson välillä on hieman ongelmallinen. Toki osasairauspäiväraha on mahdollista saada pitemmänkin tauon jälkeen sairauslomasta. Kuitenkin kun edellisestä sairauspäivärahan maksupäivästä on yli 30 päivää, tulee osasairauspäivärahaan sairastumispäivän + 9 seuraavan arkipäivän omavastuu.
xerja59
Liittynyt: 22 Elo 2017, 13:44
Lukematon viesti Kirjoittaja xerja59 » 13 Touko 2019, 13:20
Sairaslomani kestää 26.5.19 saakka ja heti siitä alkaa suunniteltu kolmen viikon mittainen vuosiloma. Voiko osa sairauspäivärahalle jäädä loman jälkeen? Kesälomalle on jo ajat sitten suunniteltu reissut. Pitääkö ne perua?
Lukematon viesti Kirjoittaja Kela | sairausetuudet » 13 Touko 2019, 15:04
Hei, xerja59!
Voit aloittaa osasairauspäivärahalla myös vuosiloman jälkeen. Jos vuosilomasi ajalta maksetaan sairauspäivärahaa, ei tule uutta omavastuuaikaa. Muussa tapauksessa omavastuuaika on yksi päivä.
Liittynyt: 15 Touko 2019, 12:17
Lukematon viesti Kirjoittaja Olleriina » 15 Touko 2019, 12:25
Hei, olen palaamassa heinäkuussa takaisin töihin. Olen nyt sairaslomalla jonka jälkeen pidän suoraan kesäloman. Onko minun mahdollista saada osasairauspäivärahaa kesälomalta palatessa ts. palata kevennetysti töihin?
Lukematon viesti Kirjoittaja Kela | sairausetuudet » 15 Touko 2019, 14:07
Hei Olleriina!
Jotta voit saada osasairauspäivärahaa, työaikasi tulee vastata alallasi normaalisti sovellettavan työehtosopimuksen mukaista työaikaa. Työajan on vähennyttävä 40–60 %:iin aiemmasta. Keskustele työnantajan ja lääkärisi kanssa osasairauspäivärahan hakemisesta. Toimita ilmoitus osasairauspäivärahasta SV28, jonka täytätte yhdessä työnantajan kanssa. Liitteeksi tulee toimittaa lääkärinlausunto. Lisätietoa osasairauspäivärahasta sekä omavastuuajasta löydät https://www.kela.fi/osasairauspaivaraha.